**LAZDIJŲ RAJONO SAVIVALDYBĖS TARYBA**

**SPRENDIMAS**

# DĖL PASTATO-KARVIDĖS, ESANČIO LAZDIJŲ R. SAV., ŠVENTEŽERIO SEN., BARČIŲ K., DUSIOS G. 20A, PRADINĖS PARDAVIMO KAINOS

#

2020 m. gruodžio 7 d. Nr. 34-590

Lazdijai

 Vadovaudamasi Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 21 straipsnio 3 dalimi ir atsižvelgdama į UAB „Dzūkas“ parengtą Nekilnojamojo turto vertinimo ataskaitą Nr. 2020/D148 bei į Lazdijų rajono savivaldybės administracijos direktoriaus 2020 m. sausio 9 d. pažymą Nr. 1-101 „Apie privatizavimo objektui priskirto valstybinės žemės sklypo detaliojo plano ar žemės valdos projekto, ar žemės sklypo plano, prilyginamo žemės reformos žemėtvarkos projektams, ar žemės sklypo plano, prilyginamo teritorijų planavimo dokumentams, taip pat žemės sklypo parengimo išlaidas“, Lazdijų rajono savivaldybės taryba n u s p r e n d ž i a:

 1. Tvirtinti pastato-karvidės (unikalus Nr. 4400-2111-2545, pažymėjimas plane 1Ž1p, paskirtis – kita (fermų), sienos plytų, vieno aukšto, bendras plotas 992,60 kv. m, būklė – fiziškai pažeistas, statybos metai – 1968), esančio Lazdijų r. sav., Šventežerio sen., Barčių k., Dusios g. 20A, parduodamų viešame aukcione, pradinę pardavimo kainą – 2356,95 Eur, iš jos: pradinė nekilnojamojo turto pardavimo kaina – 2000,00 Eur, žemės sklypo ir daiktinių teisių į jį įregistravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamojo detaliojo teritorijų planavimo dokumentui, parengimo išlaidos – 356,95 Eur (2020-11-16 Nekilnojamojo turto vertinimo ataskaitos Nr. 2020/D148 išvada dėl turto vertės kopija ir Lazdijų rajono savivaldybės administracijos direktoriaus 2020 m. sausio 9 d. pažymos Nr. 1-101 kopija pridedamos).

 2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, mob. 8 613 25 817

# LAZDIJŲ RAJONO SAVIVALDYBĖS TARYBOS SPRENDIMO „DĖL PASTATO-KARVIDĖS, ESANČIO LAZDIJŲ R. SAV., ŠVENTEŽERIO SEN., BARČIŲ K., DUSIOS G. 20A, PRADINĖS PARDAVIMO KAINOS“ PROJEKTO

**AIŠKINAMASIS RAŠTAS**

2020-12-02

 Lazdijų rajono savivaldybės tarybos sprendimo projektas „Dėl pastato-karvidės, esančio Lazdijų r. sav., Šventežerio sen., Barčių k., Dusios g. 20A, pradinės pardavimo kainos“ paruoštas vadovaujantis Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 21 straipsnio 3 dalimi ir atsižvelgiant į UAB „Dzūkas“ parengtą Nekilnojamojo turto vertinimo ataskaitą Nr. 2020/D148 bei į Lazdijų rajono savivaldybės administracijos direktoriaus 2020 m. sausio 9 d. pažymą Nr. 1-101 „Apie privatizavimo objektui priskirto valstybinės žemės sklypo detaliojo plano ar žemės valdos projekto, ar žemės sklypo plano, prilyginamo žemės reformos žemėtvarkos projektams, ar žemės sklypo plano, prilyginamo teritorijų planavimo dokumentams, taip pat žemės sklypo parengimo išlaidas“.

 Pastatas-karvidė, esantis Lazdijų r. sav., Šventežerio sen., Barčių k., Dusios g. 20A, nuosavybės teise priklauso Lazdijų rajono savivaldybei ir įtrauktas į Lazdijų rajono savivaldybės administracijos apskaitą. Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1351 „Dėl viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ yra patvirtintas viešame aukcione parduodamų Lazdijų rajono savivaldybės nekilnojamojo turto ir kitų nekilnojamųjų daiktų sąraše.

 Nacionalinė žemės tarnyba prie Žemės ūkio ministerijos, vadovaudamasi Lietuvos Respublikos žemės įstatymo 7 straipsnio 1 dalies 3 punktu ir Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 13.4.2 papunkčiu, pažymi, kad 0,6926 ha ploto žemės ūkio paskirties valstybinės žemės sklypas, unikalus Nr. 4400-5109-1104, esantis Dusios g. 20A, Barčių k., Šventežerio sen., Lazdijų r. sav., reikalingas įstatymų nustatyta tvarka parduodamam savivaldybei nuosavybės teise priklausančiam nekilnojamajam turtui (karvidei, unikalus Nr. 4400-2111-2545) eksploatuoti (toliau – žemės sklypas), gali būti tik išnuomojamas.

 Žemės sklypas išnuomojamas 30 (trisdešimčiai) metų.

 Išnuomojamo žemės sklypo vertė apskaičiuota Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka – 858 Eur.

 Minėtas žemės sklypas patenka į Metelių regioninio parko Barčių kraštovaizdžio draustinį.

 Norint, kad pastatas-karvidė būtų parduodamas viešo aukciono būdu, reikia atlikti jo įvertinimą ir pradinę pardavimo kainą tvirtinti Lazdijų rajono savivaldybės taryboje. Patvirtinus pradinę pardavimo kainą, bus ruošiamos viešo aukciono sąlygos ir pastatas-karvidė bus parduodamas viešo aukciono būdu. Šio projekto tikslas: tvirtinti pastato-karvidės (unikalus Nr. 4400-2111-2545, pažymėjimas plane 1Ž1p, paskirtis – kita (fermų), sienos plytų, vieno aukšto, bendras plotas 992,60 kv. m, būklė – fiziškai pažeistas, statybos metai – 1968), esančio Lazdijų r. sav., Šventežerio sen., Barčių k., Dusios g. 20A, parduodamų viešame aukcione, pradinę pardavimo kainą – 2356,95 Eur, iš jos: pradinė nekilnojamojo turto pardavimo kaina – 2000,00 Eur, žemės sklypo ir daiktinių teisių į jį įregistravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamojo detaliojo teritorijų planavimo dokumentui, parengimo išlaidos – 356,95 Eur (2020-11-16 Nekilnojamojo turto vertinimo ataskaitos Nr. 2020/D148 išvada dėl turto vertės kopija ir Lazdijų rajono savivaldybės administracijos direktoriaus 2020 m. sausio 9 d. pažymos Nr. 1-101 kopija pridedamos).

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

.

Biudžeto, finansų ir turto valdymo skyriaus vyr. specialistė Ineta Junelienė